English: There are several things in what you said there that I can add to. So, first of all, we will have to work with a group of experts on constructing a review of designated landscapes, and marine and riverscapes as well, so that we have a review that properly looks at what are they trying to protect; is it still worth protecting; is it working; and what would need to happen in this particular designated landscape. And if you think about that - it sounds easy to say - but if you think about the scale of that, we've got a national park, which is a huge area, or we've got a site of special scientific interest, which is sometimes very small. Are they even protecting the right things anymore? Some of the SSSIs were put in place ages ago and are now, frankly, car parks. What are we doing? So, I think a review of the whole thing. Also, SSSI, what is that to Mr and Mrs Jones in Preseli? Maybe I shouldn't keep using those; I'll find some other people to use, but you know what I mean. What does that mean? What we mean is: this is a landscape in which there is something worth protecting, and we are protecting it by doing this. I just think better language, better descriptions, a better understanding of it, and it also encourages other people to come in - volunteers, people who live around there can have a better understanding of what this landscape actually is and what it's protecting. Also, what do we mean by protection? Most of our land is farmed. We don't want it to stop being farmed. We want the farmers to protect the way of life that they have and the biodiversity that's there. But, maybe, in some places in Wales we need to have land that isn't farmed, that's actually allowed to have just nature on it. Maybe - I don't know. That's the kind of thing we'll have to consider. Same for the seas. A marine conservation zone does not prevent most fishing. What does it prevent at the moment? We'll have to have a proper conversation about what do we actually mean by this. What is protected? Are there places in the sea where, actually, nothing should happen, or, what do we mean? And the truth is, we don't know. We should know. The definitions that existed in the first place meant something, but, over time, they've degraded. And that just happens. So, now is a great time to review all of that and put a new twenty-first century understanding of what that protection means. So, we do want to work with you in the immediate future to understand what the review might look like, how we might conduct it, and what we think the outcomes will be. And, as we go through the review, to start to put the protections in place. It's not enough for me to say in eight years, 'Gosh, look, I know how terrible it all is.' That's not what I want at all. So, as we do it, and we select what goes first, we need to start action plans coming in on the back of it. Sometimes, that will be de-designating this landscape. Sometimes it will be, 'Actually, the SSSI is here, but it should be there, because that species has come over here now or whatever.' We've all got examples of that. So, we need to have a good, wide-ranging, not scared to have a real look at what we've got review, and we need that to be accompanied by an action plan that comes behind, where we have a good consultation across Wales about what do we want, what will people put up with, what will they live with, what will they get behind, what will they want to do. There's no point in me saying all of this if 50 per cent of Wales all go, 'Oh, I'm not doing that.' So, we have to do both together. What came out of COP15 for me was just how important it is to bring the people with you. You can't say, 'Oh, never mind the people, let's do this.' You absolutely have to bring the people with you. And the Canada national parks are really interesting. They own all of the land in the national park. Obviously, we're not in that position, but in the past - not anymore - in the past, they cleared people off it, including the indigenous people who were very angry, not surprisingly. So, the Cree nation were there in numbers at the conference, and being treated entirely differently now by Canada of course, as an independent nation, talking about their way of protecting their lands and what they know that we simply don't know. And that's the other bit, isn't it? We could say that across Wales. The people who live there now, they probably know a lot more about it than some of us do. So, it's about harnessing the power of the indigenous people, whether those people are in a developed nation or not in a developed nation, about what they know about the land and what we need to do. And, actually, that's a real lesson, because the parks are so much better in Canada now they have done that than they were before, and they've got loads of stats to show it. And I'm sure we've got similar things to do here.
Welsh: Mae sawl peth yn yr hyn y gwnaethoch chi ei ddweud yn y fan yna y gallaf i ychwanegu atynt. Felly, yn gyntaf oll, bydd yn rhaid i ni weithio gyda grŵp o arbenigwyr ar greu adolygiad o dirluniau dynodedig, a thirweddau morol ac afonol hefyd, fel bod gennym ni adolygiad sy'n edrych yn iawn ar yr hyn maen nhw'n ceisio ei warchod; ydy hi'n dal yn werth ei warchod; ydi e'n gweithio; a beth fyddai angen digwydd yn y dirwedd ddynodedig arbennig hon. Ac os ydych chi'n meddwl am hynny - mae'n swnio'n hawdd i'w ddweud - ond os ydych chi'n meddwl am raddfa hynny, mae gennym ni barc cenedlaethol, sy'n ardal enfawr, neu mae gennym ni safle o ddiddordeb gwyddonol arbennig, sydd weithiau'n fach iawn. Ydyn nhw hyd yn oed yn gwarchod y pethau cywir bellach? Cafodd rhai o'r SoDdGA eu rhoi ar waith amser maith yn ôl ac maen nhw bellach, a dweud y gwir, yn feysydd parcio. Beth ydym ni'n ei wneud? Felly, adolygiad o'r holl beth, rwy'n credu. Hefyd, SoDdGA, beth yw hynny i Mr a Mrs Jones ym Mhreseli? Efallai na ddylwn i barhau i ddefnyddio'r rheiny; fe wnaf i ddod o hyd i bobl eraill i'w defnyddio, ond rydych chi'n gwybod beth rwy'n ei olygu. Beth mae hynny'n ei olygu? Yr hyn rydyn ni'n ei olygu yw: dyma dirwedd lle mae rhywbeth gwerth ei warchod, ac rydym ni'n ei warchod trwy wneud hyn. Rwy'n meddwl gwell iaith, gwell disgrifiadau, gwell dealltwriaeth ohoni, ac mae hefyd yn annog pobl eraill i ddod i mewn - gwirfoddolwyr, a gall pobl sy'n byw o gwmpas gael gwell dealltwriaeth o beth yw'r dirwedd hon mewn gwirionedd a beth mae'n ei warchod. Hefyd, beth rydyn ni'n ei olygu gyda gwarchod? Mae'r rhan fwyaf o'n tir yn cael ei ffermio. Dydyn ni ddim eisiau iddo beidio â chael ei ffermio. Rydyn ni am i'r ffermwyr warchod y ffordd o fyw sydd ganddyn nhw a'r bioamrywiaeth sydd yno. Ond, efallai, mewn rhai mannau yng Nghymru fod angen i ni fod â thir nad yw'n cael ei ffermio, mewn gwirionedd i fod â dim ond natur arno. Efallai - dydw i ddim yn gwybod. Dyna'r math o beth fydd rhaid i ni ei ystyried. Yr un peth i'r moroedd. Nid yw parth gwarchod morol yn atal y rhan fwyaf o bysgota. Beth mae'n ei atal ar hyn o bryd? Bydd yn rhaid i ni gael sgwrs iawn am beth rydyn ni'n ei olygu mewn gwirionedd gyda hyn. Beth sy'n cael ei warchod? Oes yna lefydd yn y môr lle, mewn gwirionedd, na ddylai unrhyw beth ddigwydd, neu, beth rydyn ni'n ei olygu? A'r gwir yw, dydyn ni ddim yn gwybod. Dylen ni wybod. Roedd y diffiniadau oedd yn bodoli yn y lle cyntaf yn golygu rhywbeth, ond, dros amser, maen nhw wedi diraddio. Ac mae hynny'n digwydd. Felly, mae nawr yn amser gwych i adolygu hynny i gyd a rhoi dealltwriaeth newydd o'r unfed ganrif ar hugain o'r hyn mae'r warchodaeth yma'n ei olygu. Felly, rydym am weithio gyda chi yn y dyfodol agos i ddeall sut y gallai'r adolygiad edrych, sut y gallem ei gynnal, a beth rydym yn credu y bydd y canlyniadau. Ac, wrth i ni fynd trwy'r adolygiad, i ddechrau rhoi'r amddiffyniadau yn eu lle. Nid yw'n ddigon i mi ddweud mewn wyth mlynedd, 'Waw, edrychwch, rwy'n gwybod pa mor ofnadwy yw'r cyfan.' Nid dyna yr ydw i ei eisiau o gwbl. Felly, wrth i ni ei wneud, a dewis beth sy'n mynd gyntaf, mae angen i ni ddechrau cynlluniau gweithredu sy'n dod yn ei sgil. Weithiau, dad-ddynodi'r dirwedd hon fydd hynny. Weithiau, 'Mewn gwirionedd, mae'r SoDdGA yma, ond dylai fod yn y fan honno, oherwydd mae'r rhywogaeth honno wedi dod draw yma nawr neu beth bynnag.' Mae gennym ni i gyd enghreifftiau o hynny. Felly, mae angen i ni gael golwg dda, eang, heb fod ofn cael golwg go iawn ar yr hyn sydd angen i ni ei adolygu, ac mae angen i ni gael hynny yng nghwmni cynllun gweithredu sy'n dod ar ei ôl, lle rydym ni'n cael ymgynghoriad da ledled Cymru am yr hyn rydyn ni ei eisiau, beth fydd pobl yn ei oddef, beth fyddan nhw'n byw gydag ef, beth fyddan nhw'n ei gefnogi, beth fyddan nhw eisiau ei wneud. Does dim pwynt i mi ddweud hyn i gyd os yw 50 y cant o Gymru i gyd yn mynd, 'O, dydw i ddim yn mynd i wneud hynny.' Felly, mae'n rhaid i ni wneud y ddau gyda'n gilydd. Beth ddaeth o COP15 i fi oedd pa mor bwysig yw dod â'r bobl efo chi. Allwch chi ddim dweud, 'O, does dim ots am y bobl, gadewch i ni wneud hyn.' Mae'n rhaid i chi ddod â'r bobl gyda chi yn llwyr. Ac mae parciau cenedlaethol Canada yn ddiddorol iawn. Nhw sy'n berchen ar y tir i gyd yn y parc cenedlaethol. Yn amlwg, dydyn ni ddim yn y sefyllfa honno, ond yn y gorffennol - nid bellach - yn y gorffennol, fe wnaethon nhw glirio pobl oddi arno, gan gynnwys y bobl frodorol oedd yn ddig iawn, ac nid yw hynny'n syndod. Felly, roedd y genedl Cree yno mewn niferoedd yn y gynhadledd, ac yn cael eu trin yn hollol wahanol nawr gan Ganada wrth gwrs, fel cenedl annibynnol, yn sôn am eu ffordd o ddiogelu eu tiroedd a'r hyn maen nhw'n gwybod nad ydyn ni'n ei wybod. A dyna'r darn arall, onid e? Gallem ni ddweud hynny ledled Cymru. Mae'n debyg bod y bobl sy'n byw yno nawr, mae'n debyg eu bod nhw'n gwybod llawer mwy amdano nag y mae rhai ohonon ni'n ei wneud. Felly, mae'n ymwneud â harneisio grym y bobl frodorol, boed y bobl hynny mewn cenedl ddatblygedig neu ddim mewn cenedl ddatblygedig, am yr hyn maen nhw'n ei wybod am y tir a'r hyn sydd angen i ni ei wneud. Ac, mewn gwirionedd, mae hynny'n wers go iawn, oherwydd mae'r parciau gymaint gwell yng Nghanada nawr eu bod nhw wedi gwneud hynny nag yr oedden nhw o'r blaen, ac mae ganddyn nhw lwyth o ystadegau i'w dangos. Ac rwy'n siŵr bod gennym ni bethau tebyg i'w gwneud yma.